સામર્રા, ખુશ્નુમા આબોહવાવાળું એક શહેર ઇરાકની દક્ષિણ દિશામાં દજલા નદીના કિનારે ત્રીજી સદી હિજરીમાં વસાવવામાં આવ્યું અને દજલા નદીના કિનારે હોવાના લીધે અબ્બાસી ખલીફાઓની હુકૂમતની રાજધાની બની છે અને એ સમયમાં ઇમામ હાદી(અ.સ.) અને ઇમામ હસન અસ્કરી(અ.સ.)ને જબરદસ્તીથી આ શહેરમાં રહેવાના કારણે મોઅમિનો માટે આ જમીન પવિત્ર ગણવામાં આવે છે. આ જ જમીન પર ઇમામ હસન અસ્કરી(અ.સ.)નું બૈતુશ્શરફ હતું, જ્યાં ઇમામે વલીએ અસ્ર(અ.સ.)ની વિલાદત થઇ, જે ઘરમાં વિલાદતના સમયે આસ્માનોમાંથી હુરો ફર્શ પર આવી. સુબ્હે કાઝિબ, સુબ્હે સાદિકની કિરણોના ઇન્તેઝારમાં હતી. અર્શની મંઝીલોની ભવ્યતાની ગવાહ જનાબે હકીમા ખાતુન(અ.સ.) હતા. ન એ સવારની જે ઇમામે ઝમાના(અ.સ.)ની વિલાદતની સવાર છે, ન એ ઘરની જે ઇમામે અસ્ર(અ.સ.)ની વિલાદતની જગ્યા છે, ન એ શહેરની જેમાં રશ્કે ફિરદૌસ જે અસ્કરી(અ.સ.)નું ઘર હતું. કોઇ જીભમાં એટલી તાકાત નથી કે જે તેની ફઝીલતોને બયાન કરી શકે અથવા તેને કલમ અને કાગળના હવાલે કરી શકે, એટલા જ માટે આજે એ જગ્યા લાખો મોઅમિનોના માટે ઝિયારતગાહ બનેલી છે.